**MUNICIPIUL SATU MARE**

**Anexa 5 – Mijloace de transport utilizate de Operator**

**Anexa 5.1 – Cerinţe standard pentru mijloace de transport**

**Principii Generale**

Principalul obiectiv al prezentei Anexe este să stabilească cerinţele comune specifice aferente vehiculelor de transport care vor fi utilizate pentru prestarea Serviciilor de Transport.

Toate Mijloacele de Transport care vor fi utilizate la prestarea Serviciilor de Transport trebuie să fie conforme cerinţelor obligatorii stabilite pentru respectivele Mijloace de Transport în ceea ce priveşte “tipul” şi “categoria”. Conformitatea Mijloacelor de Transport cu cerinţele standard va fi verificată pe baza documentelor emise de autorităţile competente.

Pentru a asigura protecţia mediului, emisiile poluante de noxe ale Mijloacelor de Transport utilizate la prestarea Serviciilor de Transport trebuie să fie în limitele stabilite de către lege pentru tipurile respective de motoare şi carburanţi.

Cerinţele tehnice pentru Mijloacele de Transport prezentate în această anexă vor fi actualizate automat în situaţia apariţiei unor noi reglementări. În această situaţie, Părţile vor actualiza prezenta Anexă incluzând cerinţele tehnice noi stabilite prin lege.

**Cerințe Standard pentru Autobuze**

**General**

1. Condițiile interioare și exterioare ale mijloacelor de transport prin care se prestează servicii in temeiul prezentului Contract trebuie să fie permanent în concordanță cu cerințele stabilite de legislație.
2. Toate dispozitivele și fiecare dintre acestea care sunt instalate în mijloacele de transport trebuie să fie păstrate și reparate astfel încât toate vehiculele să poată fi utilizate în permanență.
3. Fiecare mijloc de transport trebuie să aibă cel puțin un validator pentru fiecare ușă.
4. Operatorul va avea dreptul ca, după cum hotărăște, să amenajeze zone publicitare atât în interiorul cât și în exteriorul autobuzelor. Publicitatea nu va afecta vizibilitatea sau lizibilitatea numerelor traseelor, semnele cu destinația, logo-ul Societății nu va acoperi nicio fereastră dacă acesta nu permite vizibilitatea spre exterior.
5. Înainte de plecarea pe traseu, vehiculele vor fi supuse unui control pentru a se asigura că sunt curate în vederea utilizării de către pasageri, și nu au suprafețe alunecoase, deteriorate sau periculoase, inclusiv scaunele si armăturile vehiculelor.
6. În fiecare zi, înainte de plecarea pe traseu, se va asigura ca scaunele pentru pasageri nu sunt avariate, defecte sau deteriorate în orice alt mod.

**Cerințe pentru Autobuze**

Autobuzele în exploatare vor îndeplini cerințele tehnice obligatorii cu privire la siguranța și protecția mediului stipulate in legislația în vigoare, precum și cerințele tehnice cu privire la compatibilitatea cu sistemul de taxare integrat.

Autobuzele utilizate de către Operator la prestarea serviciului vor fi de tip autobuz urban, potrivit legislaţiei româneşti în vigoare. Autobuzele vor fi minim EURO 3, Conform Anexa 13, pct 1.2.4. din “Reglementările privind certificarea încadrării vehiculelor înmatriculate sau înregistrate în normele tehnice privind siguranța circulației rutiere, protecția mediului și în categoria de folosință conform destinației, prin inspecția tehnică periodică RNTR 1” aprobat prin Ordinul nr. 1002 din 12.08.2008, cu modificările și completările ulterioare.

**Autoritate contractantă, Operator,**

**Municipiul Satu Mare Transurban S.A. Satu Mare**

**Primar Director General**

**ADMINISTRATOR PUBLIC**

**MASCULIC CSABA**

**ȘEF SERVICIU**

**Giurgiu Ovidiu**